nibzard/narodne-novine-full-text-markdown huggingface dataset:
### NN 84/2022 (20.7.2022.), Odluka o naknadi za razvoj trgovačkog društva Vrelo d.o.o. za komunalne djelatnosti, Rab

Vrelo d.o.o.

1286

Na temelju članka 52. Zakona o financiranju vodnoga gospodarstva (»Narodne novine«, br. 153/09, 90/11, 56/13, 154/14, 119/15, 120/16, 127/17 i 66/19) i članka 23. stavka 1. postavka 4. Zakona o vodnim uslugama (»Narodne novine«, 66/19), Skupština trgovačkog društva Vrelo d.o.o. za komunalne djelatnosti koju čini gradonačelnik Grada Raba na sjednici održanoj 14. srpnja 2022. u skladu s člankom 24. stavkom 2. Zakona o vodnim uslugama, donijela je

ODLUKU

O NAKNADI ZA RAZVOJ

Članak 1.

Na dijelu područja na kojem vodne usluge pruža Vrelo d.o.o. za komunalne djelatnosti (dalje u tekstu: javni isporučitelj vodnih usluga), a koji dio čini područje Grada Raba (aglomeracije Rab i Supetarska Draga) plaća se naknada za razvoj.

Članak 2.

Obveznik naknade za razvoj je korisnik vodne usluge javne vodoopskrbe s područja Grada Raba.

Od obveze plaćanja naknade za razvoj izuzeti su korisnici vodnih usluga u kategoriji poljoprivrednih priključaka.

Članak 3.

Osnovica naknade za razvoj je kubični metar (m3) isporučene vodne usluge iz članka 2. ove Odluke.

Članak 4.

Naknada za razvoj uvodi se u jednoj visini na dijelu uslužnog područja koje obuhvaća područje grada Raba (aglomeracije Rab i Supetarska Draga), i iznosi 4,00 kune po osnovici iz stavka 3. ove Odluke (kn/m3).

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Prihodi od naknade za razvoj koriste se za financiranje otplate zajma Svjetske banke sukladno Ugovoru o pod – zajmu za pod – projekt Rab od 27. svibnja 2009. godine (Grad Rab klasa: 363-01/09-01/67, urbroj: 2169-01-01-09-01, broj ugovora kod Vrela d.o.o.: 59/09) koji je podignut u okviru Projekta zaštite voda od onečišćenja na priobalnom području (projekt Jadran), a za izgradnju kanalizacijskog sustava Rab, sukladno Otplatnom planu koji je kao sastavni dio Plana poslovanja za 2022. objavljen na internetskoj stranici www.vrelo.hr.

Naknada za razvoj prikupljat će se do potpune otplate zajma iz Ugovora o pod – zajmu za pod – projekt Rab.

Nadzor nad obračunom i naplatom naknade za razvoj provodi financijsko-računovodstveni odjel.

Članak 8.

Stupanjem na snagu ove Odluke, prestaju važiti:

1. Odluka o obračunu i naplati naknade za razvoj (»Službene novine Primorsko-goranske županije« 50/2010),

2. Odluka o dopuni Odluke o obračunu i naplati naknade za razvoj (»Službene novine Primorsko-goranske županije« 10/2011).

Članak 9.

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«.

Rab, 14. srpnja 2022.

Skupština Vrela d.o.o.
 za komunalne djelatnosti
 Nikola Grgurić, v. r.
### NN 84/2022 (20.7.2022.), Rješenje o razrješenju predsjednika i članova Nacionalnog povjerenstva za medicinski pomognutu oplodnju

Ministarstvo zdravstva

1271

Na temelju članka 50. stavka 3. Zakona o medicinski pomognutoj oplodnji (»Narodne novine«, br. 86/12) ministar zdravstva donosi

RJEŠENJE

O RAZRJEŠENJU PREDSJEDNIKA I ČLANOVA NACIONALNOG POVJERENSTVA ZA MEDICINSKI POMOGNUTU OPLODNJU

1. Razrješuje se prof. dr. sc. VELIMIR ŠIMUNIĆ, dužnosti predsjednika Nacionalnog povjerenstva za medicinski pomognutu oplodnju.

2. Razrješuju se dužnosti članovi Nacionalnog povjerenstva za medicinski pomognutu oplodnju:

– prof. prim. dr. sc. DINKA PAVIČIĆ BALDANI

– prim. dr. sc. TATJANA PAVELIĆ TURUDIĆ

– prof. dr. sc. ALEKSANDRA KORAĆ GRAOVAC

– doc. dr. sc. MARIJANA BRAŠ

– dr. sc. DARIA HAFNER

– mr. sc. JASMINKA KATIĆ BUBAŠ

– KLAUDIJA KORDIĆ.

Klasa: 029-01/22-02/33

Urbroj: 534-07-2/1-22-3

Zagreb, 23. svibnja 2022.

Ministar
 izv. prof. dr. sc. Vili Beroš, dr. med., v. r.
### NN 84/2022 (20.7.2022.), Rješenje o imenovanju predsjednika i članova Nacionalnog povjerenstva za medicinski pomognutu oplodnju

MINISTARSTVO ZDRAVSTVA

1272

Na temelju članka 50. stavka 3. Zakona o medicinski pomognutoj oplodnji (»Narodne novine«, br. 86/12) ministar zdravstva donosi

RJEŠENJE

O IMENOVANJU PREDSJEDNIKA I ČLANOVA NACIONALNOG POVJERENSTVA ZA MEDICINSKI POMOGNUTU OPLODNJU

1. Imenuje se prof. prim. dr. sc. DINKA PAVIČIĆ BALDANI, dr. med., predsjednicom Nacionalnog povjerenstva za medicinski pomognutu oplodnju.

2. Za članove Nacionalnog povjerenstva za medicinski pomognutu oplodnju imenuju se:

– prof. dr. sc. NEDA SMILJAN SEVERINSKI, dr. med.

– doc. prim. dr. sc. TATJANA PAVELIĆ TURUDIĆ, dr. med.

– prof. dr. sc. ALEKSANDRA KORAĆ GRAOVAC, dipl. iur.

– dr. sc. MARKO ĆURKOVIĆ, dr. med.

– dr. sc. NINA GELO, dipl. ing. biol.

– dr. sc. MILENA IVANKOVIĆ, dipl. ing. biol.

– KLAUDIJA KORDIĆ, prof. njemačkog i engleskog jezika.

Klasa: 029-01/22-02/33

Urbroj: 534-07-2/1-22-4

Zagreb, 23. svibnja 2022.

Ministar
 izv. prof. dr. sc. Vili Beroš, dr. med., v. r.
### NN 84/2022 (20.7.2022.), Ispravak Odluke o naknadi za razvoj sustava javne odvodnje trgovačkog društva 6. MAJ ODVODNJA d.o.o. Umag

NARODNE NOVINE

1287

Nakon usporedbe s izvornim tekstom utvrđena je pogreška u Odluci o naknadi za razvoj sustava javne odvodnje trgovačkog društva 6. MAJ ODVODNJA d.o.o. Umag koja je objavljena u »Narodnim novinama« br. 82 od 15. srpnja 2022. te se daje

ISPRAVAK ODLUKE

O NAKNADI ZA RAZVOJ SUSTAVA JAVNE ODVODNJE

U Odluci o naknadi za razvoj sustava javne odvodnje »(Narodne novine« br. 82/2022.) pogrešno je objavljena odredba članka 7. stavka 1. koja ispravno glasi:

»Ova Odluka objavit će se u »Narodnim novinama«, a stupa na snagu prvoga dana od dana objave.«

Urbroj: 50501-05/2-22-01

Zagreb, 19. srpnja 2022.

Glavna urednica
 Zdenka Pogarčić, v. r.
### NN 85/2022 (22.7.2022.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Velikoj Gorici

Državnoodvjetničko vijeće

1320

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Ivane Glavaš, na 72. sjednici održanoj 15. srpnja 2022.,

odlučilo je

IVANA GLAVAŠ razrješava se dužnosti zamjenice općinske državne odvjetnice u Općinskom državnom odvjetništvu u Velikoj Gorici, s danom 5. rujna 2022.

Broj: DOVO-45/2022-3

Zagreb, 15. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 85/2022 (22.7.2022.), Odluka o razrješenju člana Nadzornog odbora Hrvatske radiotelevizije

HRVATSKI SABOR

1298

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 15. srpnja 2022. donio je

ODLUKU

O RAZRJEŠENJU ČLANA NADZORNOG ODBORA HRVATSKE RADIOTELEVIZIJE

Razrješuje se dužnosti člana Nadzornog odbora Hrvatske radiotelevizije dr. sc. MARKO PRIMORAC, na vlastiti zahtjev.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/18

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o iskazivanju povjerenja članu Vlade Republike Hrvatske

HRVATSKI SABOR

1293

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 15. srpnja 2022. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske dr. sc. MARKU PRIMORCU za obavljanje dužnosti ministra financija.

Klasa: 021-03/22-08/18

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1294

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 15. srpnja 2022. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 14. srpnja 2022. prestalo je mirovanje zastupničkog mandata zastupnika DRAŽENA BARIŠIĆA.

MATO ČIČAK prestao je obnašati zastupničku dužnost zamjenika zastupnika 14. srpnja 2022.

Klasa: 021-05/22-01/10

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o iskazivanju povjerenja članu Vlade Republike Hrvatske

HRVATSKI SABOR

1292

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 15. srpnja 2022. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske OLEGU BUTKOVIĆU, ministru mora, prometa i infrastrukture, i za obavljanje dužnosti potpredsjednika Vlade Republike Hrvatske.

Klasa: 021-03/22-08/20

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o izboru člana i prestanku mandata člana Odbora za Hrvate izvan Republike Hrvatske Hrvatskoga sabora

HRVATSKI SABOR

1295

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 15. srpnja 2022. donio je

ODLUKU

O IZBORU ČLANA I PRESTANKU MANDATA ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za člana Odbora za Hrvate izvan Republike Hrvatske Hrvatskoga sabora bira se LUKA BRČIĆ.

II.

Dana 14. srpnja 2022. dužnost člana Odbora za Hrvate izvan Republike Hrvatske Hrvatskoga sabora prestao je obnašati MATO ČIČAK, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/26

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o izboru članice i prestanku mandata člana Odbora za regionalni razvoj i fondove Europske unije Hrvatskoga sabora

HRVATSKI SABOR

1296

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 15. srpnja 2022. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Za članicu Odbora za regionalni razvoj i fondove Europske unije Hrvatskoga sabora bira se MAGDALENA KOMES.

II.

Dana 14. srpnja 2022. dužnost člana Odbora za regionalni razvoj i fondove Europske unije Hrvatskoga sabora prestao je obnašati MATO ČIČAK, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/27

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o razrješenju člana Odbora za financije i državni proračun Hrvatskoga sabora

HRVATSKI SABOR

1297

Na temelju članka 81. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 15. srpnja 2022. donio je

ODLUKU

O RAZRJEŠENJU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

I.

Razrješuje se član Odbora za financije i državni proračun Hrvatskoga sabora dr. sc. MARKO PRIMORAC.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/14

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o pristupanju promjeni Ustava Republike Hrvatske

HRVATSKI SABOR

1290

Na temelju članka 137. stavka 1. Ustava Republike Hrvatske (»Narodne novine«, br. 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske), koji je u pročišćenom tekstu (»Narodne novine«, br. 85/10.) označen kao »članak 148.«, Hrvatski sabor na sjednici 15. srpnja 2022. donio je

ODLUKU

O PRISTUPANJU PROMJENI USTAVA REPUBLIKE HRVATSKE

I.

Pristupa se promjeni Ustava prema Prijedlogu odluke o pristupanju promjeni Ustava Republike Hrvatske, s Prijedlogom nacrta promjene Ustava Republike Hrvatske koji su, na temelju članka 147. Ustava, podnijeli zastupnici u Hrvatskom saboru.

II.

U skladu s odredbama članka 60. stavka 1. podstavaka 3. i 4. Poslovnika Hrvatskoga sabora (»Narodne novine«, br. 81/13., 113/16., 69/17. i 29/18., 53/20., 119/20. i 123/20.), Odbor za Ustav, Poslovnik i politički sustav će, na temelju i okviru Prijedloga odluke o pristupanju promjeni Ustava Republike Hrvatske, koji su podnijeli zastupnici u Hrvatskom saboru svojim prijedlogom od 11. srpnja 2022. i nakon provedene rasprave u Hrvatskom saboru i njegovim radnim tijelima, podnijeti Hrvatskom saboru Prijedlog za utvrđivanje nacrta promjene Ustava Republike Hrvatske.

III.

Ova Odluka objavit će se u »Narodnim novinama«.

Klasa: 011-01/22-01/03

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Odluka o pristupanju izmjeni Ustavnog zakona o Ustavnom sudu Republike Hrvatske

HRVATSKI SABOR

1291

Na temelju članka 137. stavka 1., a u vezi s člankom 127. stavkom 2. Ustava Republike Hrvatske (»Narodne novine«, 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske), koji su u pročišćenom tekstu (»Narodne novine«, br. 85/10.) označeni kao »članci 148. i 132.«, Hrvatski sabor na sjednici 15. srpnja 2022. donio je

ODLUKU

O PRISTUPANJU IZMJENI USTAVNOG ZAKONA O USTAVNOM SUDU REPUBLIKE HRVATSKE

I.

Pristupa se izmjeni Ustavnog zakona o Ustavnom sudu Republike Hrvatske prema Prijedlogu odluke o pristupanju izmjeni Ustavnog zakona o Ustavnom sudu Republike Hrvatske, s Prijedlogom nacrta izmjene Ustavnog zakona o Ustavnom sudu Republike Hrvatske koji su, na temelju članka 147. Ustava, podnijeli zastupnici u Hrvatskom saboru.

II.

U skladu s odredbom članka 60. stavka 1. podstavaka 3. i 4. Poslovnika Hrvatskoga sabora (»Narodne novine«, br. 81/13., 113/16., 69/17. i 29/18., 53/20., 119/20. i 123/20.), Odbor za Ustav, Poslovnik i politički sustav će, na temelju i u okviru Prijedloga odluke o pristupanju izmjeni Ustavnog zakona o Ustavnom sudu Republike Hrvatske, koji su podnijeli zastupnici u Hrvatskom saboru svojim prijedlogom od 11. srpnja 2022. i nakon provedene rasprave u Hrvatskom saboru i njegovim radnim tijelima, podnijeti Hrvatskom saboru Prijedlog za utvrđivanje nacrta izmjene Ustavnog zakona o Ustavnom sudu Republike Hrvatske.

III.

Ova Odluka objavit će se u »Narodnim novinama«.

Klasa: 011-01/22-01/04

Zagreb, 15. srpnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 85/2022 (22.7.2022.), Rješenje o razrješenju potpredsjednika Vlade Republike Hrvatske i ministra financija

VLADA REPUBLIKE HRVATSKE

1312

Na temelju članka 7. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE I MINISTRA FINANCIJA

1. Razrješuje se dr. sc. ZDRAVKO MARIĆ dužnosti potpredsjednika Vlade Republike Hrvatske i ministra financija, na osobni zahtjev.

2. Ovo Rješenje stupa na snagu trenutkom iskazivanja povjerenja Hrvatskoga sabora novom ministru financija.

Klasa: 080-02/22-02/56

Urbroj: 50301-15/28-22-02

Zagreb, 11. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Rješenje o imenovanju ministra financija

VLADA REPUBLIKE HRVATSKE

1314

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA FINANCIJA

Imenuje se dr. sc. MARKO PRIMORAC ministrom financija.

Klasa: 080-02/22-01/119

Urbroj: 50301-15/28-22-05

Zagreb, 15. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Rješenje o imenovanju potpredsjednika Vlade Republike Hrvatske

VLADA REPUBLIKE HRVATSKE

1313

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), uz supotpis predsjednika Hrvatskoga sabora, donosim

RJEŠENJE

O IMENOVANJU POTPREDSJEDNIKA VLADE REPUBLIKE HRVATSKE

Imenuje se OLEG BUTKOVIĆ, ministar mora, prometa i infrastrukture, potpredsjednikom Vlade Republike Hrvatske.

Klasa: 080-02/22-01/120

Urbroj: 50301-15/28-22-05

Zagreb, 15. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o objavi uvođenja eura kao službene valute u Republici Hrvatskoj

VLADA REPUBLIKE HRVATSKE

1302

Na temelju članka 5. Zakona o uvođenju eura kao službene valute u Republici Hrvatskoj (»Narodne novine«, broj 57/22.), a u vezi s Odlukom Vijeća (EU) 2022/1211 od 12. srpnja 2022. o usvajanju eura u Hrvatskoj 1. siječnja 2023. (SL L 187., 14. 7. 2022.) i Uredbom Vijeća (EU) 2022/1208 od 12. srpnja 2022. o izmjeni Uredbe (EZ) br. 2866/98 u pogledu stope konverzije eura za Hrvatsku (SL L 187., 14. 7. 2022.), Vlada Republike Hrvatske je na sjednici održanoj 21. srpnja 2022. donijela

ODLUKU

O OBJAVI UVOĐENJA EURA KAO SLUŽBENE VALUTE U REPUBLICI HRVATSKOJ

I.

Vijeće Europske unije je 12. srpnja 2022. donijelo Odluku Vijeća (EU) 2022/1211 od 12. srpnja 2022. o usvajanju eura u Hrvatskoj 1. siječnja 2023. kojom je utvrdilo da Republika Hrvatska ispunjava sve potrebne uvjete za uvođenje eura kao službene valute u Republici Hrvatskoj i da će odstupanje u korist Republike Hrvatske iz članka 5. Ugovora o pristupanju Republike Hrvatske Europskoj uniji iz 2012. prestati s učinkom od 1. siječnja 2023.

Vijeće Europske unije donijelo je 12. srpnja 2022. Uredbu Vijeća (EU) 2022/1208 od 12. srpnja 2022. o izmjeni Uredbe (EZ) br. 2866/98 u pogledu stope konverzije eura za Hrvatsku kojom je utvrđeno da se stopa konverzije određuje na 7,53450 kuna za jedan euro.

U skladu s Odlukom iz stavka 1. ove točke i Uredbom iz stavka 2. ove točke, Vlada Republike Hrvatske ovom Odlukom objavljuje dan uvođenja eura kao službene valute u Republici Hrvatskoj, fiksni tečaj konverzije, dan početka i završetka dvojnog optjecaja, dan početka i završetka dvojnog iskazivanja te druga pitanja potrebna za uvođenje eura kao službene valute u Republici Hrvatskoj.

II.

Euro će postati službena novčana jedinica i zakonsko sredstvo plaćanja u Republici Hrvatskoj na dan 1. siječnja 2023.

Fiksni tečaj konverzije određen je na 7,53450 kuna za jedan euro.

Razdoblje dvojnog optjecaja je razdoblje od 1. siječnja 2023. u 00:00 sati do 14. siječnja 2023. u 24:00 sata.

Razdoblje obveznog dvojnog iskazivanja je razdoblje od 5. rujna 2022. u 00:00 sati do 31. prosinca 2023. u 24:00 sata.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/272

Urbroj: 50301-05/31-22-4

Zagreb, 21. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o donošenju Nacionalnog plana razvoja odnosa Republike Hrvatske s Hrvatima izvan Republike Hrvatske do 2027. godine i Akcijskog plana za provedbu Nacionalnog plana razvoja odnosa Republike Hrvatske s Hrvatima izvan Republike Hrvatske za razdoblje od 2022. do 2024. godine

VLADA REPUBLIKE HRVATSKE

1303

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.), Vlada Republike Hrvatske je na sjednici održanoj 21. srpnja 2022. donijela

ODLUKU

O DONOŠENJU NACIONALNOG PLANA RAZVOJA ODNOSA REPUBLIKE HRVATSKE S HRVATIMA IZVAN REPUBLIKE HRVATSKE DO 2027. GODINE I AKCIJSKOG PLANA ZA PROVEDBU NACIONALNOG PLANA RAZVOJA ODNOSA REPUBLIKE HRVATSKE S HRVATIMA IZVAN REPUBLIKE HRVATSKE ZA RAZDOBLJE
 OD 2022. DO 2024. GODINE

I.

Donosi se Nacionalni plan razvoja odnosa Republike Hrvatske s Hrvatima izvan Republike Hrvatske do 2027. godine i Akcijski plan za provedbu Nacionalnog plana razvoja odnosa Republike Hrvatske s Hrvatima izvan Republike Hrvatske za razdoblje od 2022. do 2024. godine, u tekstu koji je dostavio Središnji državni ured za Hrvate izvan Republike Hrvatske aktom, klasa: 001-01/21-01/06, urbroj: 537-01/2-22-104, od 19. srpnja 2022.

II.

Zadužuje se Središnji državni ured za Hrvate izvan Republike Hrvatske da o ovoj Odluci izvijesti nadležna tijela i nositelje provedbe posebnih ciljeva iz Nacionalnog plana i mjera iz Akcijskog plana iz točke I. ove Odluke.

III.

Zadužuje se Središnji državni ured za Hrvate izvan Republike Hrvatske da Nacionalni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/181

Urbroj: 50301-21/22-22-2

Zagreb, 21. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Uredba o izmjeni i dopuni Zakona o udžbenicima i drugim obrazovnim materijalima za osnovnu i srednju školu

Vlada Republike Hrvatske

1300

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 136/21.), Vlada Republike Hrvatske je na sjednici održanoj 21. srpnja 2022. donijela

UREDBU

O IZMJENI I DOPUNI ZAKONA O UDŽBENICIMA I DRUGIM OBRAZOVNIM MATERIJALIMA ZA OSNOVNU I SREDNJU ŠKOLU

Članak 1.

U Zakonu o udžbenicima i drugim obrazovnim materijalima za osnovnu i srednju školu (»Narodne novine«, broj 116/18.), u članku 4. stavku 1. broj: »0,1« zamjenjuje se brojem: »0,115«, broj: »0,14« zamjenjuje se brojem: »0,161« i broj: »0,155« zamjenjuje se brojem: »0,178«.

Stavak 3. mijenja se i glasi:

»(3) Ministar će odobriti izmjenu cijene udžbenika koji je u Katalogu odobrenih udžbenika (u daljnjem tekstu: Katalog), primjenom formule iz stavka 1. ovoga članka, ako je udžbenik u uporabi najmanje jednu nastavnu godinu i ako je ispunjen jedan od sljedećih uvjeta:

– ako je došlo do promjene medijalne plaće u Republici Hrvatskoj za više od 10 % od dana objave javnog poziva temeljem kojeg je udžbenik uvršten u Katalog

– ako je od dana objave Kataloga došlo do povećanja cijena dobara i usluga za osobnu potrošnju u Republici Hrvatskoj mjerenih indeksom potrošačkih cijena za više od 5 % godišnje, a prema statističkim podacima Državnog zavoda za statistiku.«.

Članak 2.

U članku 9. stavku 2. iza podstavka 7. dodaje se podstavak 8. koji glasi:

» – izmijenjenu maloprodajnu cijenu udžbenika, ukoliko je došlo do izmijene cijene udžbenika sukladno članku 4. stavku 3. ovoga Zakona.«.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/52

Urbroj: 50301-04/25-22-2

Zagreb, 21. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o postavljanju izvanrednog i opunomoćenog veleposlanika Republike Hrvatske u Republici Keniji, sa sjedištem u Pretoriji

PREDSJEDNIK REPUBLIKE HRVATSKE

1299

Na temelju odredbe članka 99. stavka 3. Ustava Republike Hrvat­ske (»Narodne novine« broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/07, urbroj: 50301-15/28-22-46 od 8. srpnja 2022., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

ANTE CICVARIĆ, izvanredni i opunomoćeni veleposlanik Republike Hrvatske u Republici Južnoj Africi, sa sjedištem u Pretoriji, postavlja se i za izvanrednog i opunomoćenog veleposlanika Republike Hrvatske u Republici Keniji, sa sjedištem u Pretoriji.

Ova Odluka stupa na snagu danom donošenja.

Klasa: 020-02/22-02/06
 Urbroj: 71-10-01/1-22-2
 Zagreb, 18. srpnja 2022.

Predsjednik
 Republike Hrvatske
 Zoran Milanović, v. r.
### NN 85/2022 (22.7.2022.), Odluka o izmjeni Odluke o imenovanju predsjednika i članova Upravnog vijeća Centra za restrukturiranje i prodaju

VLADA REPUBLIKE HRVATSKE

1306

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 26. stavka 4. Zakona o upravljanju državnom imovinom (»Narodne novine«, broj 52/18.), Vlada Republike Hrvatske je na sjednici održanoj 18. srpnja 2022. donijela

ODLUKU

O IZMJENI ODLUKE O IMENOVANJU PREDSJEDNIKA I ČLANOVA UPRAVNOG VIJEĆA CENTRA ZA RESTRUKTURIRANJE I PRODAJU

I.

U Odluci o imenovanju predsjednika i članova Upravnog vijeća Centra za restrukturiranje i prodaju (»Narodne novine«, br. 102/20., 37/22. i 55/22.), u točki II. podstavak 1. mijenja se i glasi:

» – dr. sc. Marko Primorac, ministar financija«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/190

Urbroj: 50301-15/15-22-3

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o izmjeni Odluke o osnivanju Koordinativnog tijela Vlade Republike Hrvatske za međuinstitucionalnu koordinaciju aktivnosti vezanih za unaprjeđenje sustava plaća u državnoj službi i javnim službama

VLADA REPUBLIKE HRVATSKE

1309

Na temelju članka 24. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 18. srpnja 2022. donijela

ODLUKU

O IZMJENI ODLUKE O OSNIVANJU KOORDINATIVNOG TIJELA VLADE REPUBLIKE HRVATSKE ZA MEĐUINSTITUCIONALNU KOORDINACIJU AKTIVNOSTI VEZANIH ZA UNAPRJEĐENJE SUSTAVA PLAĆA U DRŽAVNOJ SLUŽBI I JAVNIM SLUŽBAMA

I.

U Odluci o osnivanju Koordinativnog tijela Vlade Republike Hrvatske za međuinstitucionalnu koordinaciju aktivnosti vezanih za unaprjeđenje sustava plaća u državnoj službi i javnim službama (»Narodne novine«, br. 31/22. i 55/22.), u točki III. podtočka 1. mijenja se i glasi:

»1. za predsjednika:

– dr. sc. Marko Primorac, ministar financija«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/191

Urbroj: 50301-15/15-22-3

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o izmjeni Odluke o osnivanju i imenovanju članova Povjerenstva za besplatnu dodjelu robe

VLADA REPUBLIKE HRVATSKE

1310

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 45. stavka 4. Zakona o provedbi carinskog zakonodavstva Europske unije (»Narodne novine«, broj 40/16.), Vlada Republike Hrvatske je na sjednici održanoj 18. srpnja 2022. donijela

ODLUKU

O IZMJENI ODLUKE O OSNIVANJU I IMENOVANJU ČLANOVA POVJERENSTVA ZA BESPLATNU DODJELU ROBE

I.

U Odluci o osnivanju i imenovanju članova Povjerenstva za besplatnu dodjelu robe (»Narodne novine«, br. 133/20. i 55/22.), u točki I. stavku 1. podtočka 1. mijenja se i glasi:

»1. dr. sc. Marko Primorac, ministar financija, predsjednik«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/192

Urbroj: 50301-15/15-22-3

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o izmjeni Odluke o imenovanju predsjednice i članova Komisije za odnose s vjerskim zajednicama

VLADA REPUBLIKE HRVATSKE

1311

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 2. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13. i 145/13.), Vlada Republike Hrvatske je na sjednici održanoj 18. srpnja 2022. donijela

ODLUKU

O IZMJENI ODLUKE O IMENOVANJU PREDSJEDNICE I ČLANOVA KOMISIJE ZA ODNOSE S VJERSKIM ZAJEDNICAMA

I.

U Odluci o imenovanju predsjednice i članova Komisije za odnose s vjerskim zajednicama (»Narodne novine«, br. 113/20. i 55/22.), u točki II. podstavak 1. mijenja se i glasi:

» – dr. sc. MARKO PRIMORAC, ministar financija«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/193

Urbroj: 50301-15/15-22-3

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o izmjeni Odluke o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa

VLADA REPUBLIKE HRVATSKE

1308

Na temelju članka 32. Zakona o izvršavanju Državnog proračuna Republike Hrvatske za 2022. godinu (»Narodne novine«, broj 62/22.), Vlada Republike Hrvatske je na sjednici održanoj 18. srpnja 2022. donijela

ODLUKU

O IZMJENI ODLUKE O DODJELI BESKAMATNOG ZAJMA JEDINICAMA LOKALNE I PODRUČNE (REGIONALNE) SAMOUPRAVE KOJE SU POGOĐENE POSLJEDICAMA RAZORNIH POTRESA NA PODRUČJU GRADA ZAGREBA, ZAGREBAČKE ŽUPANIJE, KRAPINSKO-ZAGORSKE ŽUPANIJE, SISAČKO-MOSLAVAČKE ŽUPANIJE I KARLOVAČKE ŽUPANIJE ZA SANACIJU ŠTETA OD POTRESA

I.

U Odluci o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (»Narodne novine«, br. 12/22., 46/22. i 55/22.), u točki IV. podstavak 3. mijenja se i glasi:

» – ministar financija dr. sc. Marko Primorac«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/194

Urbroj: 50301-15/15-22-3

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o izmjeni Odluke o koordinaciji aktivnosti unutar okvira za gospodarsko upravljanje Europske unije

VLADA REPUBLIKE HRVATSKE

1307

Na temelju članka 24. stavaka 1., 2. i 3. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članaka 121. i 148. Ugovora o funkcioniranju Europske unije (Službeni list Europske unije C 83/1, 30. 3. 2010.), članka 1. stavka 3. Uredbe (EU) br. 1175/2011 Europskog parlamenta i Vijeća od 16. studenoga 2011. o izmjeni Uredbe (EZ) br. 1466/97 o jačanju nadzora stanja proračuna i nadzora i koordinacije ekonomskih politika (Službeni list Europske unije L 306/12, 23. 11. 2011.) i članka 6. stavka 1. Uredbe (EU) br. 1176/2011 Europskog parlamenta i Vijeća od 16. studenoga 2011. o sprečavanju i ispravljanju makroekonomskih neravnoteža (Službeni list Europske unije L 306/25, 23. 11. 2011.), Vlada Republike Hrvatske je na sjednici održanoj 18. srpnja 2022. donijela

ODLUKU

O IZMJENI ODLUKE O KOORDINACIJI AKTIVNOSTI UNUTAR OKVIRA ZA GOSPODARSKO UPRAVLJANJE EUROPSKE UNIJE

I.

U Odluci o koordinaciji aktivnosti unutar okvira za gospodarsko upravljanje Europske unije (»Narodne novine«, br. 13/17., 51/17., 97/17., 50/18., 74/19., 16/20., 89/20., 37/22. i 55/22.), u točki IV. stavku 1. podtočka 2. mijenja se i glasi:

»2. dr. sc. Marko Primorac, ministar financija, zamjenik predsjednika Radne skupine«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/98

Urbroj: 50301-15/15-22-5

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 85/2022 (22.7.2022.), Odluka o proglašenju projekta »Dovršetak izgradnje Hrvatskog narodnog kazališta u Mostaru« od strateškog značaja za Hrvate izvan Republike Hrvatske

VLADA REPUBLIKE HRVATSKE

1305

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s točkama III. i VIII. Odluke o osnivanju Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske (»Narodne novine«, broj 19/22.), Vlada Republike Hrvatske je na sjednici održanoj 21. srpnja 2022. donijela

ODLUKU

O PROGLAŠENJU PROJEKTA »DOVRŠETAK IZGRADNJE HRVATSKOG NARODNOG KAZALIŠTA U MOSTARU« OD STRATEŠKOG ZNAČAJA ZA HRVATE IZVAN REPUBLIKE HRVATSKE

I.

Na prijedlog Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske, Vlada Republike Hrvatske proglašava projekt »Dovršetak izgradnje Hrvatskog narodnog kazališta u Mostaru« projektom od strateškog značaja za Hrvate izvan Republike Hrvatske.

II.

U Državnom proračunu Republike Hrvatske za 2022. godinu i projekcijama za 2023. i 2024. godinu (»Narodne novine«, br. 140/21. i 62/22.), na stavkama Središnjeg državnog ureda za Hrvate izvan Republike Hrvatske, u svrhu realizacije projekta iz točke I. ove Odluke u 2022. godini osigurana su sredstva u ukupnom iznosu od 13.500.000,00 kuna za financiranje dovršetka izgradnje Hrvatskog narodnog kazališta u Mostaru što obuhvaća izradu izmjena i dopuna projektne dokumentacije, dio tehničkog nadzora, pripremne radove, izgradnju konstrukcije etaže i prizemlja, radove potrebne za osiguranje električne energije te zemljane i armirano-betonske radove.

III.

Središnji državni ured za Hrvate izvan Republike Hrvatske potpisat će s korisnikom potpore iz točke I. ove Odluke, odnosno s Hrvatskim narodnim kazalištem u Mostaru, ugovor o financijskoj potpori za radove i usluge iz točke I. ove Odluke.

Ugovorom o financijskoj potpori utvrdit će se međusobna prava i obveze ugovornih strana kao i uvjeti te način doznačavanja sredstava.

IV.

Zadužuje se Središnji državni ured za Hrvate izvan Republike Hrvatske da projekt iz točke I. ove Odluke stavi na Popis strateških projekata od značaja za Hrvate izvan Republike Hrvatske te ga objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/305

Urbroj: 50301-21/32-22-2

Zagreb, 21. srpnja 2022.

Predsjednik
 mr. sc. Andrej Plenković, v. r.
### NN 86/2022 (25.7.2022.), Uredba o izmjenama i dopuni Uredbe o utvrđivanju najviših maloprodajnih cijena naftnih derivata

Vlada Republike Hrvatske

1330

Na temelju članka 9. stavka 2. Zakona o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 25. srpnja 2022. donijela

UREDBU

O IZMJENAMA I DOPUNI UREDBE O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA

Članak 1.

U Uredbi o utvrđivanju najviših maloprodajnih cijena naftnih derivata (»Narodne novine«, broj 83/22.), u članku 3. stavak 1. mijenja se i glasi:

»(1) Najviše jedinične cijene za naftne derivate iz članka 2. stavka 1. ove Uredbe određuju se sukladno sljedećoj formuli:

![](/files/_web/sluzbeni-dio/2022/132419/images/3135.jpg)

pri čemu je:

• PC = jedinična cijena u HRK/l (izražena na tri decimalna mjesta)

• Pt = Osnovna cijena fosilnog goriva u obračunskom razdoblju (t) u HRK/litri zaokružena na tri decimalna mjesta

• P = Premija energetskog subjekta u HRK/l zaokružena na tri decimalna mjesta

• CIF Med M = Srednja dnevna burzovna cijena naftnih derivata u USD/t objavljena u 'Platt’s European Marketscan' pod »Mediterranean Cargoes CIF Med (Genova/Lavera)« za proizvode Premium Unleaded 10 ppm (Eurosuper 95), 10 ppm ULSD (Eurodizel), zaokružena na tri decimalna mjesta

• T = Srednji dnevni tečaj u HRK/USD (šest decimalnih mjesta) koji objavljuje Hrvatska narodna banka za dan za koji je objavljena srednja dnevna burzovna cijena naftnih derivata (CIF Med)

• ρ = Gustoća naftnog derivata (ρ = 0,755 kg/l za motorne benzine; ρ = 0,845 kg/l za dizelska goriva)

• i = Dnevni podaci: i = 1, 2, 3, ..., n

• n = Broj objavljenih srednjih dnevnih burzovnih cijena naft­nih derivata (CIF Med M) unutar obračunskog razdoblja

• t = sedmodnevno obračunsko razdoblje (ponedjeljak – nedjelja); Cijene naftnih derivata mijenjaju se svakih sedam (7) dana. Dan primjene novih cijena naftnih derivata je utorak, nakon sedmodnevnog obračunskog razdoblja u 0:00 sati.«.

U stavku 2. briše se točka i dodaju se riječi: »te za plavi dizel u iznosu od 0,400 HRK/l.«.

Članak 2.

Članak 4. briše se.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/53
 Urbroj: 50301-05/16-22-1
 Zagreb, 25. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Pravilnik o izmjenama i dopunama Pravilnika o prikupljanju statističkih podataka o akvakulturi

Ministarstvo poljoprivrede

1352

Na temelju članka 19. stavka 4. i članka 24. stavka 3. Zakona o akvakulturi (»Narodne novine«, br. 130/17, 111/18 i 144/20) ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O PRIKUPLJANJU STATISTIČKIH PODATAKA O AKVAKULTURI

Članak 1.

U Pravilniku o prikupljanju statističkih podataka o akvakulturi (»Narodne novine«, br. 137/21) u članku 7. stavku. 2. iza podstavka 3. dodaje se podstavak 4. koji glasi:

» – Procjena prirasta nasada izražena u postotku u odnosu na prethodno zabilježeno stanje«.

Iza podstavka 5., koji postaje podstavak 6., dodaje se podstavak 7. koji glasi:

» – Gubitci (kg i kom)«.

Dosadašnji podstavci 4. i 6. postaju podstavci 5. i 8.

Članak 2.

Članak 15. mijenja se i glasi:

»Članak 15.

(1) Nositelj dozvole obvezan je ispuniti sva polja u očevidniku i u izvještaju o broju zaposlenih koji se dostavljaju jednom godišnje u skladu s uputama dostupnima na PGR-u i to na način da u polja za koja nema podataka upisuje nulu (0).

(2) Nositelj dozvole obvezan je ispuniti mjesečni očevidnik u skladu s uputama dostupnima na PGR-u.

(3) Nositelj odobrenja obvezan je ispuniti sva polja u očevidniku za OPG koji se dostavlja jednom godišnje u skladu s uputama dostupnima na PGR-u i to na način da u polja za koja nema podataka upisuje nulu (0).«

Članak 3.

U članku 16. stavak 3. mijenja se i glasi:

»(3) Mjesečni očevidnik iz članka 4. stavka 2., članka 5. stavka 2., članka 6. stavka 2., članka 7. stavka 2., članka 8. stavka 2. i članka 9. stavka 2. ovoga Pravilnika ispunjava se i dostavlja tijekom referentne kalendarske godine najkasnije do 20-tog u mjesecu za prethodni mjesec.«

Iza stavka 4. dodaje se stavak 5. koji glasi:

»(5) Iznimno od stavka 3. ovoga članka, rok za ispunjavanje mjesečnog očevidnika može se produljiti jedino u slučaju kada je zbog tehničkih nedostataka, koje je utvrdio administrator sustava, onemogućen unos podataka.«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«, osim odredbe članka 3. ovoga Pravilnika kojim se izmjenjuje odredba članka 16. stavka 3. Pravilnika u dijelu koji se odnosi na članak 4. stavak 2, članak 5. stavak 2., članak 6. stavak 2. i članak 9. stavak 2. Pravilnika, koja stupa na snagu 1. siječnja 2023. godine.

Klasa: 011-01/20-01/65

Urbroj: 525-12/793-22-14

Zagreb, 13. srpnja 2022.

Ministrica poljoprivrede
 Marija Vučković, v. r.
### NN 87/2022 (27.7.2022.), Rješenje o razrješenju predsjednika Nadzornog odbora Hrvatske banke za obnovu i razvitak

Vlada Republike Hrvatske

1335

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Vlada Republike Hrvatske je na sjednici održanoj 18. srpnja 2022. donijela

RJEŠENJE

O RAZRJEŠENJU PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

Razrješuje se dr. sc. ZDRAVKO MARIĆ dužnosti predsjednika Nadzornog odbora Hrvatske banke za obnovu i razvitak.

Klasa: 080-02/22-02/58

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o imenovanju predsjednika Nadzornog odbora Hrvatske banke za obnovu i razvitak

VLADA REPUBLIKE HRVATSKE

1336

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Vlada Republike Hrvatske je na sjednici održanoj 18. srpnja 2022. donijela

RJEŠENJE

O IMENOVANJU PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

Imenuje se dr. sc. MARKO PRIMORAC, ministar financija, predsjednikom Nadzornog odbora Hrvatske banke za obnovu i razvitak, po položaju.

Klasa: 080-02/22-01/123

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o imenovanju predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

1338

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članaka 6. i 7. Sporazuma o osnivanju Gospodarsko-socijalnog vijeća (»Narodne novine«, broj 28/20.), Vlada Republike Hrvatske je na sjednici održanoj 18. srpnja 2022. donijela

RJEŠENJE

O IMENOVANJU PREDSTAVNIKA
 VLADE REPUBLIKE HRVATSKE
 U GOSPODARSKO-SOCIJALNO VIJEĆE

Imenuje se dr. sc. MARKO PRIMORAC, ministar financija, predstavnikom Vlade Republike Hrvatske u Gospodarsko-socijalnom vijeću.

Klasa: 080-02/22-01/124

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o opozivu predstavnika Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

1337

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članaka 6. i 7. Sporazuma o osnivanju Gospodarsko-socijalnog vijeća (»Narodne novine«, broj 28/20.), Vlada Republike Hrvatske je na sjednici održanoj 18. srpnja 2022. donijela

RJEŠENJE

O OPOZIVU PREDSTAVNIKA VLADE REPUBLIKE HRVATSKE U GOSPODARSKO-SOCIJALNOM VIJEĆU

Opoziva se dr. sc. ZDRAVKO MARIĆ dužnosti predstavnika Vlade Republike Hrvatske u Gospodarsko-socijalnom vijeću.

Klasa: 080-02/22-02/59

Urbroj: 50301-15/15-22-01

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o opozivu predstavnika Vlade Republike Hrvatske u Hrvatskom odboru za produktivnost i konkurentnost

VLADA REPUBLIKE HRVATSKE

1339

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavka 2. Sporazuma o osnivanju Hrvatskog odbora za produktivnost i konkurentnost, sklopljenog 13. svibnja 2020., Vlada Republike Hrvatske je na sjednici održanoj 18. srpnja 2022. donijela

RJEŠENJE

O OPOZIVU PREDSTAVNIKA VLADE REPUBLIKE HRVATSKE U HRVATSKOM ODBORU ZA PRODUKTIVNOST I KONKURENTNOST

Opoziva se dr. sc. ZDRAVKO MARIĆ dužnosti predstavnika Vlade Republike Hrvatske u Hrvatskom odboru za produktivnost i konkurentnost.

Klasa: 080-02/22-02/60

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o imenovanju predstavnika Vlade Republike Hrvatske u Hrvatskom odboru za produktivnost i konkurentnost

VLADA REPUBLIKE HRVATSKE

1340

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavka 2. Sporazuma o osnivanju Hrvatskog odbora za produktivnost i konkurentnost, sklopljenog 13. svibnja 2020., Vlada Republike Hrvatske je na sjednici održanoj 18. srpnja 2022. donijela

RJEŠENJE

O IMENOVANJU PREDSTAVNIKA VLADE REPUBLIKE HRVATSKE U HRVATSKOM ODBORU ZA PRODUKTIVNOST I KONKURENTNOST

Za predstavnika Vlade Republike Hrvatske u Hrvatski odbor za produktivnost i konkurentnost, imenuje se:

– dr. sc. MARKO PRIMORAC, ministar financija.

Klasa: 080-02/22-01/125

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o razrješenju nacionalnog koordinatora za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora

VLADA REPUBLIKE HRVATSKE

1341

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 16. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/06.), Vlada Republike Hrvatske je na sjednici održanoj 18. srpnja 2022. donijela

RJEŠENJE

O RAZRJEŠENJU NACIONALNOG KOORDINATORA ZA PROVEDBU PROJEKATA FINANCIRANIH IZ SREDSTAVA ZAJMOVA I DAROVNICA REPUBLICI HRVATSKOJ IZ OSTALIH INOZEMNIH IZVORA

Razrješuje se dr. sc. ZDRAVKO MARIĆ dužnosti nacionalnog koordinatora za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora.

Klasa: 080-02/22-02/61

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o imenovanju nacionalnog koordinatora za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora

VLADA REPUBLIKE HRVATSKE

1342

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 16. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/06.), Vlada Republike Hrvatske je na sjednici održanoj 18. srpnja 2022. donijela

RJEŠENJE

O IMENOVANJU NACIONALNOG KOORDINATORA ZA PROVEDBU PROJEKATA FINANCIRANIH IZ SREDSTAVA ZAJMOVA I DAROVNICA REPUBLICI HRVATSKOJ IZ OSTALIH INOZEMNIH IZVORA

Imenuje se dr. sc. MARKO PRIMORAC, ministar financija, nacionalnim koordinatorom za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora.

Klasa: 080-02/22-01/126

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o imenovanju predsjednika Skupštine Hrvatske Lutrije d.o.o.

VLADA REPUBLIKE HRVATSKE

1344

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 31. stavka 1. Zakona o upravljanju državnom imovinom (»Narodne novine«, broj 52/18.) i članka 31. stavka 2. Izjave društva s ograničenom odgovornošću Hrvatska Lutrija, Vlada Republike Hrvatske je na sjednici održanoj 18. srpnja 2022. donijela

RJEŠENJE

O IMENOVANJU PREDSJEDNIKA SKUPŠTINE HRVATSKE LUTRIJE d.o.o.

imenuje se dr. sc. MARKO PRIMORAC, ministar financija, predsjednikom Skupštine Hrvatske Lutrije d.o.o.

Klasa: 080-02/22-01/129

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 87/2022 (27.7.2022.), Rješenje o razrješenju predsjednika Skupštine Hrvatske Lutrije d.o.o.

VLADA REPUBLIKE HRVATSKE

1343

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 31. stavka 1. Zakona o upravljanju državnom imovinom (»Narodne novine«, broj 52/18.) i članka 31. stavka 2. Izjave društva s ograničenom odgovornošću Hrvatska Lutrija, Vlada Republike Hrvatske je na sjednici

RJEŠENJE

O RAZRJEŠENJU PREDSJEDNIKA SKUPŠTINE HRVATSKE LUTRIJE d.o.o.

razrješuje se dr. sc. ZDRAVKO MARIĆ dužnosti predsjednika Skupštine Hrvatske Lutrije d.o.o.

Klasa: 080-02/22-01/64

Urbroj: 50301-15/15-22-1

Zagreb, 18. srpnja 2022.

Predsjednik
 mr. sc. Andrej Plenković, v. r.